આ બધી ઘટના વચ્ચે એ દિવસે મંદિરના ઘરભ ગૃહમાં એક અજબ ઘટના બની. દસ દસ મહિનાથી ગામ લોકોના પરસેવાની કમાણીનું બંધાયેલું એ પોટકું લોકોની ખરી કમાણી અને જમીનદારના પાપોનો બોજ સહન કરી ન શક્યું અને રોજે રોજ થોડી થોડી ઉકેલાતી પોટકાની ગાંઠ એ દિવસે આખી ઉકલી ગઈ. ધડામ દેતું પોટકું પડ્યું જમીન પર. ત્યાં હાજર સૌ ફાટી આંખે પોટકામાંથી બહાર આવેલ દાગીના અને પૈસા સામે જોઇજ રહ્યા. પુજારીએ એ પોટકાની બધી વાત ગામ લોકોને કરી.